જયારે જયારે આવા સંતો આશ્રમો અને જગ્યાઓ બાંધે છે ત્યારપછીથી તેઓની જવાબદારી સંભાળવા તેમના શિષ્યો અથવા તો કોઈપણ સાધુ તેમની ગાદીએ આવે છે. તેવીજ રીતે શ્રી નાથજીદાદાનાં વારસ તરીકે દાણીધાર જગ્યાની ગાદીએ ઘણાબધા મહંતો આવી ગયા. જેમાં પોતપોતાની રીતે સેવા ભક્તિનાં તપથી કાર્યો કરીને પોતાનું પ્રારબ્ધ પુરૂ થતા ગાદી છોડી ગયા છે. જેમાં દાણીધારની ગાદીએ ૧૩ માં મહંત તરીકે સંતશ્રી ઉપવાસીબાપુ આવ્યા. તેઓનાં તપનાં પ્રભાવથી જગ્યાને ખુબજ વિકસાવી. તેઓએ પોતાનાં જીવનને લોકોનાં કલ્યાણ માટે ખર્ચી નાખ્યુ. તો આવો, આવા મહાન સંતોનાં જીવનચરિત્રને જાણીએ અને તેઓનાં પરોપકારી જીવનને અનુસરવા માટે તેમનાં આશિર્વાદ મેળવીએ.